**OBRAZLOŽENJE ZA NACRT PRIJEDLOGA PRAVILNIKA O POSTUPKU PRUŽANJA PRVE POMOĆI, SREDSTVIMA, VRSTI I KOLIČINI SANITETSKOG MATERIJALA KOJA MORAJU BITI OSIGURANA NA MJESTU RADA TE NAČINIMA I ROKOVIMA OSPOSOBLJAVANJU RADNIKA ZA PRUŽANJE PRVE POMOĆI**

Pravilnik se donosi temeljem članka 56. stavka 4. Zakona o zaštiti na radu („Narodne novine“, broj 71/2014, 118/2014 i 154/2014).

Ovim Pravilnikom predlaže se propisati postupke pružanja prve pomoći pri ozljedama i nagloj pojavi bolesti, otrovanjima i drugim stanjima radnika i drugih osoba na radu, nastalim na mjestima rada do njihove predaje u stručne ruke zdravstvenih radnika, sredstva, vrstu i količinu sanitetskog materijala koja moraju biti osigurana na mjestu rada te način i rokove osposobljavanja radnika za pružanje prve pomoći na mjestu rada.